Misoro Yenhau Dzanhasi Muvhuro Chikumi 13, 2016
Bazi rezvematunhu rotanga kunzwa pfungwa dzevanhu pamusoro pekuvandudzo mutemo wezvekutongwa kwematunhu kana kuti Local Government Amendment Bill.
WASHINGTON — Mutauririri weMDC-T VaObert Gutu vanoti vambomisa basa vakafanobata chigaro chameya weHarare VaChris Mbanga. Asi VaMbanga vanoti havana tsamba yavapihwa. Nhasi izuva rekucherechedza vanorarama nehusope tine hurukuro nevanorarama nehusope ava. Vatungamiri venyika dzepasi rino vobatana neAmerica kuchema vanhu vakapfuurwa nepfuti kuOrlando, Florida. Dynamos yobatana nekambani yeNyaradzo Funeral kuviga vatsigiri vayo vanomwe vakashaya neMugovera. Muchirongwa cheLivetalk na8.30 pm tiri kutarisa nezvezuva revanorarama nehusope. Kana muchida kupinda muchirongwa ichi, kanawo kutumira mashoko kuStudio7, shandisai whats app panhamba dzinoti + 1 202 465 0318. Vanoda kuteerera Studio7, tibateyi na 7pm pamasaisai anoti 909 AM ne 4930 Kilohertz pa Short Wave. Musanganwe kufarira Facebook Page yedu ye VOA SHONA.